**A picture containing sketch, black, design, black and white

Description automatically generated**

*Dwa M yo ak Libète M yo: SS.7.CG.3.6*

***Vote Dwa yo***

**LEKTI #2**

Non: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***SS.7.CG.3.6 Eksplikasyon pou Kritè Referans 2****:* Elèv yo pral evalye enpak amandman sa yo te genyen sou sosyete Amerikèn lan.

13yèm, 14yèm, ak 15yèm Amandman yo te gen yon gwo enpak sou sosyete a. Pa egzanp, sitwayen endividyèl yo ak gwoup k ap defann enterè yo te entante divès pwosè kont Eta yo paske lwa eta yo te refize respekte dwa yo antanke sitwayen Ameriken. Epitou, gwoup k ap defann enterè yo te òganize plizyè manifestasyon epi yo te patisipe nan **dezobeyisans sivil** pou pwoteste kont lwa eta sa yo. Kantite aktivite pwotestasyon ak pousuit lajistis ki te entante kont Eta yo te ogmante anpil nan ane 1950 yo.

14yèm Amandman an te gen yon enpak enpòtan sou sosyete Amerikèn lan. Kouny

e a Konstitisyon Etazini an pwoteje tout sitwayen Ameriken (ki gen ladan ansyen esklav yo) kont lwa Eta yo ki **diskrimine** kont yo akoz ras yo. Sa te vle di Afwo-Ameriken yo ak fanm yo ta ka pote plent nan tribinal kont eta yo ki diskrimine kont yo epi ki vyole dwa yo antanke sitwayen Ameriken.

Eta yo ki te ansyènman esklavajis te opoze **ratifikasyon** 15yèm Amandman an. Yo te deside eseye lòt mwayen, sitou adopte nouvo lwa, pou anpeche Afwo-Ameriken yo vote. Pa egzanp, nan Alabama, Afwo-Ameriken yo te oblije pase yon **tès "alfabetis"** ki gen 68 kesyon ke yo te dwe reponn byen rapid san rate youn. Si Afwo-Ameriken yo k ap pase tès la te rate menm yon kesyon, yo pa te kapab enskri pou yo vote. Nan Misisipi, yo te poze Afwo-Ameriken yo kesyon ki pa te gen repons kòrèk, tankou "Konbyen grenn ki genyen nan yon melon?" Si yo pa te reyisi reponn kesyon yo kòrèkteman sa te vle di yo pa te otorize sitwayen Ameriken sa yo enskri pou yo vote.

Ratifikasyon 19yèm Amandman an te bay fanm yo pouvwa yo pa te janm te genyen oparanvan. Apati ane 1960 yo, fanm yo te kòmanse fòme **gwoup k ap defann enterè** yo pou asire yo gen opòtinite travay ak lòt opòtinite ekonomik ak sosyal yo. Fanm yo te patisipe nan mach ak manifestasyon tou pou defann dwa fanm yo. Jounen jodi a, nou wè enpak amandman sa a genyen sou sosyete a. Gen plis fanm pase jamè ki poze kandidati, ak ranpòte, ki eli nan fonksyon piblik nan tout nivo yo nan gouvènman. Fanm yo te pote plent nan tribinal tou lè lwa federal ak lwa eta yo diskrimine kont yo paske yo se fanm. M

enm si 15yèm Amandman an te sanse otorize tout ras yo vote, kèk eta te fè tout sa ki posib pou yo anpeche moun ki nan gwoup minorite yo vote. Anpil ladan yo te enpoze **taks elektoral** yo ke Afwo-Ameriken yo te oblije peye anvan yo te otorize yo vote. 24yèm Amandman an te aboli taks elektoral sa yo. Enpak amandman sa a sèke kounye a kandida yo ak dirijan eli yo prete plis atansyon a preyokipasyon moun pòv ak minorite yo paske yo konnen moun sa yo ka vote nan eleksyon yo.

26yèm Amandman an te bese laj pou vote a soti 21 lane vin 18 lane. Yon enpak amandman sa a sèke kounye a kandida yo ak dirijan eli yo prete plis atansyon a preyokipasyon jèn yo paske yo konnen jèn sa yo ka vote nan eleksyon yo.

**dezobeyisans sivil** - refize respekte sèten lwa kòm yon fòm pwotestasyon politik

**diskriminasyon** - trete yon moun oswa yon gwoup nan fason ki pa jis akoz ras, relijyon, jennda, andikap, oswa lòt rezon yo

**gwoup k ap defann enterè** - yon gwoup moun ki gen enterè pou fè vanse yon koz an patikilye epi ki eseye enfliyanse lejislatè yo pou yo aji an favè yo, yo konn rele l tou yon gwoup k ap defann enterè espesyal

**tès alfabetis** - yon tès ekri yo te itilize pou deside si wi ou non yon moun kalifye pou l enskri pou l vote

**taks elektoral** - yon frè yon moun dwe peye pou l ka vote

**ratifikasyon** - pwosesis pou yo apwouve yon bagay fòmèlman

**ki pa konstitisyonèl** - ki pa annakò ak Konstitisyon Etazini an